Document ID: 31992R1226

KOMISSION ASETUS (ETY) N:o 1226/92,
annettu 13 päivänä toukokuuta 1992,
jäsenvaltioiden tiettyjen hedelmä- ja vihannesjalosteiden tuontiin liittyvien tietojen ilmoittamisesta komissiolle
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1943/91(2), ja erityisesti sen 20 artiklan,
sekä katsoo, että
Puolan(3), Unkarin(4) ja T Osekkoslovakian(5) kanssa tehdyissä väliaikaisissa sopimuksissa säädetään, että tiettyjen näistä maista peräisin olevien punaisten hedelmien tuonti edellyttää vähimmäistuontihinnan noudattamista; tätä hintaa valvotaan sellaisin väliajoin, että jäsenvaltioiden on ilmoitettava tietyt tiedot nopeasti ja erittäin säännöllisesti; Jugoslaviasta, sellaisena kuin se oli 1 päivänä tammikuuta 1991, peräisin olevien muiden punaisten hedelmien ja samojen tuotteiden osalta olisi tarpeen voida seurata tuonnin kehitystä säännöllisesti,
Belgian ja Luxemburgin talousliittoa pidetään tilastojen kannalta yhtenä alueena; komissiolle tehtävissä ilmoituksissa sitä olisi pidettävä yhtenä valtiona, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Liitteessä lueteltujen tuotteiden ja alkuperämaiden osalta jäsenvaltioiden on ilmoitettava komissiolle vapaaseen liikkeeseen luovutetut määrät ja niiden arvo.
2 Tämä ilmoittaminen on tehtävä joka kuukauden 25 päivänä tai seuraavana ensimmäisenä työpäivänä niiden tuotteiden osalta, jotka on luovutettu vapaaseen liikkeeseen 1 ja 15 päivän välillä ja seuraavan kuukauden 10 päivänä tai seuraavana ensimmäisenä työpäivänä niiden tuotteiden osalta, jotka on luovutettu vapaaseen liikkeeseen kuukauden 16 ja viimeisen päivän välillä.
3 Jos 2 kohdan tarkoittamina jaksoina ei tapahdu yhtään luovutusta vapaaseen liikkeeseen, kyseisen jäsenvaltion on ilmoitettava siitä komissiolle kyseisessä kohdassa mainittuina päivinä teleksillä.
2 artikla
Tämän asetuksen soveltamiseksi Belgian ja Luxemburgin talousliittoa pidetään yhtenä jäsenvaltiona.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä toukokuuta 1992.

Labels: 17
13
3
12
18